pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-มท.1 นำคณะลงพื้นที่ตรวจติดตามสถานการณ์น้ำ พร้อมมอบถุงยังชีพแก่ผู้ประสบภัยน้ำท่วมในพื้นที่พระนครศรีอยุธยา
วันจันทร์ที่ 29 สิงหาคม 2565
มท.1 นําคณะลงพื้นที่ตรวจติดตามสถานการณ์น้ํา พร้อมมอบถุงยังชีพแก่ผู้ประสบภัยน้ําท่วมในพื้นที่พระนครศรีอยุธยา
มท.1 นําคณะลงพื้นที่ตรวจติดตามสถานการณ์น้ํา พร้อมมอบถุงยังชีพแก่ผู้ประสบภัยน้ําท่วมในพื้นที่พระนครศรีอยุธยา
วันนี้ (29 สิงหาคม 2565) เมื่อเวลา 14.00 น. พลเอกอนุพงษ์ เผ่าจินดา รัฐมนตรีว่าการกระทรวงมหาดไทย พร้อมด้วยนายสุทธิพงษ์ จุลเจริญ ปลัดกระทรวงมหาดไทย นายบุญธรรม เลิศสุขีเกษม อธิบดีกรมป้องกันและบรรเทาสาธารณภัย ผู้ตรวจราชการกระทรวงมหาดไทย รองอธิบดีกรมการปกครอง รองอธิบดีกรมส่งเสริมปกครองท้องถิ่น ผู้ว่าราชการจังหวัดพระนครศรีอยุธยา รองผู้ว่าราชการจังหวัดพระนครศรีอยุธยา ผู้อํานวยการศูนย์ป้องกันและบรรเทาสาธารณภัย เขต 2 สุพรรณบุรี หัวหน้าสํานักงานป้องกันและบรรเทาสาธารณภัยจังหวัดพระนครศรีอยุธยา นายอําเภอผักไห่ หัวหน้าส่วนราชการ อปท. กํานัน ผู้ใหญ่บ้าน ลงพื้นที่ตรวจติดตามสถานการณ์น้ํา พร้อมมอบถุงยังชีพแก่ผู้ประสบภัยที่ได้รับผลกระทบจากน้ําเอ่อล้นตลิ่งในพื้นที่ หมู่ 12 ตําบลกุฎี อําเภอผักไห่ จังหวัดพระนครศรีอยุธยา รวมถึงได้ตรวจเยี่ยมบ้านประชาชนผู้ประสบอุทกภัย พร้อมให้กําลังใจในพื้นที่ หมู่ 12 ตําบลกุฎี อําเภอผักไห่ ทั้งนี้ ศูนย์ป้องกันและบรรเทาสาธารณภัย เขต 2 สุพรรณบุรี ได้สนับสนุนรถผลิตน้ําดื่มและรถปฏิบัติการเคลื่อนย้ายผู้ประสบภัยมาอํานวยความสะดวก ให้การช่วยเหลือ และบรรเทาความเดือดร้อนแก่ผู้ประสบภัยในเบื้องต้น
รัฐบาลไทย-ข่าวทำเนียบรัฐบาล-รัฐบาลห่วงใยประชาชนเสี่ยงป่วยจากยุงลายในช่วงฤดูฝน แนะปฏิบัติตามมาตรการ 3 เก็บ ป้องกัน 3 โรค “ไข้เลือดออก-ไข้ซิกา-ไข้ปวดข้อยุงลาย”
วันอาทิตย์ที่ 4 กันยายน 2565
รัฐบาลห่วงใยประชาชนเสี่ยงป่วยจากยุงลายในช่วงฤดูฝน แนะปฏิบัติตามมาตรการ 3 เก็บ ป้องกัน 3 โรค “ไข้เลือดออก-ไข้ซิกา-ไข้ปวดข้อยุงลาย”
รัฐบาลห่วงใยประชาชนเสี่ยงป่วยจากยุงลายในช่วงฤดูฝน แนะปฏิบัติตามมาตรการ 3 เก็บ ป้องกัน 3 โรค “ไข้เลือดออก-ไข้ซิกา-ไข้ปวดข้อยุงลาย”
วันที่ 4 กันยายน 2565 นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี เผยว่า ในช่วงฤดูฝนนี้ประเทศไทยหลายพื้นที่มีฝนตกอย่างต่อเนื่อง และเกิดน้ําท่วมขังซึ่งเป็นแหล่งเพาะพันธุ์ของลูกน้ํายุงลาย ซึ่งเป็นพาหะของโรคไข้เลือดออกและโรคอื่นๆ เช่น โรคไข้ซิกา โรคไข้ปวดข้อยุงลาย โดยรัฐบาลมีความห่วงใยประชาชนอาจเจ็บป่วยจากยุงลาย เนื่องจากปีนี้มีการผ่อนคลายมาตรการของโรคโควิด-19 ทําให้ประชาชนสามารถเดินทางและไปทํากิจกรรมในสถานที่สาธารณะได้มากขึ้น เช่น โรงเรียน สถานที่ท่องเที่ยว สถานที่ทํางาน โรงเรียน วัด โรงแรม รีสอร์ท โรงงาน และสถานที่ราชการ ซึ่งสถานที่สาธารณะดังกล่าว อาจมีภาชนะที่มีน้ําขังและมีลูกน้ํายุงลาย ซึ่งเป็นสาเหตุสําคัญที่ทําให้เกิดการแพร่ระบาดของโรคไข้เลือดออก และโรคอื่น ๆ
นายอนุชากล่าวต่อไปว่า กรมควบคุมโรคได้แนะให้ดําเนินการมาตรการเร่งรัดการควบคุมการระบาดโรคไข้เลือดออก โดยขอความร่วมมือสํานักงานสาธารณสุขจังหวัด เร่งดําเนินการกําจัดแหล่งเพาะพันธุ์ยุงลาย ร่วมกับภาคีเครือข่ายทุกภาคส่วน ผ่านกลไกของคณะกรรมการโรคติดต่อจังหวัด และสนับสนุนให้มีการจัดกิจกรรมจิตอาสาพัฒนาสิ่งแวดล้อมกําจัดแหล่งเพาะพันธุ์ยุงลาย อย่างต่อเนื่องทั่วประเทศ และขอให้ประชาชนปฏิบัติตามมาตรการป้องกันโรคไข้เลือดออก ด้วยการ
1) ป้องกันการเกิดของยุงลาย โดยปฏิบัติตามมาตรการ 3 เก็บ ป้องกัน 3 โรค คือ เก็บบ้านให้สะอาด ไม่ให้มีมุมอับทึบเป็นที่เกาะพักของยุงลาย เก็บขยะ เศษภาชนะไม่ให้เป็นแหล่งเพาะพันธุ์ยุง ปิดฝาภาชนะเก็บน้ําให้มิดชิด เพื่อป้องกันยุงลายมาวางไข่
2) ป้องกันยุงกัด เช่น การทายากันยุง นอนในมุ้ง ใช้ยาจุดกันยุง ใส่เสื้อแขนยาวกางเกงขายาว เป็นต้น
3) ป้องกันการเสียชีวิต โดยหากมีบุตรหลานหรือคนในครอบครัว มีไข้สูงเกิน 2 วัน เช็ดตัวหรือกินยาลดไข้แล้วไข้ไม่ลดหรือไข้ลดแต่กลับมาสูงอีก ขอให้คิดว่าอาจป่วยด้วยโรคไข้เลือดออก ไม่ควรรับประทานยาลดไข้กลุ่ม NSAIDs เช่น แอสไพรินและ ไอบูโพรเฟน เพราะยาเหล่านี้จะทําให้มีอาการเลือดออกมากขึ้นและเสียชีวิตได้ ควรรีบพบแพทย์ทันที เพื่อให้ได้รับการดูแลรักษาที่ถูกต้องรวดเร็ว จะช่วยลดโอกาสการเสียชีวิตได้ ซึ่งการปฏิบัติตามมาตรการดังกล่าว สามารถป้องกันโรคไข้เลือดออก โรคไข้ปวดข้อยุงลาย และโรคไข้ซิกาได้
“ช่วงนี้เป็นช่วงเปิดภาคเรียนของสถานศึกษาต่าง ๆ ทําให้มีการรวมตัวของเด็กนักเรียน โดยเฉพาะกลุ่มเด็กวัยเรียนซึ่งเป็นกลุ่มที่มีความเสี่ยงสูง อาจเป็นปัจจัยสนับสนุนให้เกิดการระบาดของโรคได้ จึงขอให้ประชาชนช่วยกันกําจัดแหล่งเพาะพันธุ์ยุงลายในบริเวณบ้านและโรงเรียนทุกแห่ง ตามมาตรการ 3 เก็บเพื่อป้องกัน 3 โรค ทั้งนี้ หากประชาชนมีอาการป่วย เช่น มีไข้ ไอ มีน้ํามูก เจ็บคอ หายใจเหนื่อยหอบ เบื่ออาหาร ปวดท้อง ซึ่งอาจมีลักษณะคล้ายกันหลายโรค ทั้งโรคไข้หวัดใหญ่ โรคไข้เลือดออก และโรคโควิด-19 จึงขอให้ประชาชนใส่หน้ากากอนามัย เลือกรับประทานยาแก้ไข้พาราเซตามอล​ 1-2​ วัน​ อย่างไรก็ตาม หากรับประทานยาแล้วอาการไม่ดีขึ้น ขอให้รีบไปพบแพทย์หรือสถานพยาบาลใกล้บ้าน เพื่อรับการวินิจฉัยแยกโรคให้ชัดเจน และรับการรักษาต่อไป หากมีข้อสงสัยสามารถสอบถามข้อมูลได้ที่สายด่วนกรมควบคุมโรค 1422” โฆษกประจําสํานักนายกรัฐมนตรีกล่าว
รัฐบาลไทย-ข่าวทำเนียบรัฐบาล-ครม.เคาะงบกลาง 422 ล้านบาท  จัดโครงการ “พาณิชย์...ลดราคา! ออนทัวร์ ทั่วไทย” ช่วยบรรเทาค่าครองชีพประชาชน
วันพุธที่ 5 ตุลาคม 2565
ครม.เคาะงบกลาง 422 ล้านบาท  จัดโครงการ “พาณิชย์...ลดราคา! ออนทัวร์ ทั่วไทย” ช่วยบรรเทาค่าครองชีพประชาชน
ครม.เคาะงบกลาง 422 ล้านบาท  จัดโครงการ “พาณิชย์...ลดราคา! ออนทัวร์ ทั่วไทย” ช่วยบรรเทาค่าครองชีพประชาชน
นางสาวรัชดา ธนาดิเรก รองโฆษกประจําสํานักนายกรัฐมนตรี เปิดเผยหลังการประชุมคณะรัฐมนตรี (ครม.) เมื่อวันที่ 5 ตุลาคม 2565 ว่า ครม.อนุมัติงบกลาง ปี2566 รายการเงินสํารองจ่ายเพื่อกรณีฉุกเฉินหรือจําเป็น วงเงิน 422.75 ล้านบาท เพื่อดําเนินโครงการ “พาณิชย์...ลดราคา! ออนทัวร์ ทั่วไทย” ตามที่กระทรวงพาณิชย์เสนอ โครงการ “พาณิชย์...ลดราคา! ออนทัวร์ ทั่วไทย” นี้ เป็นการจําหน่ายสินค้าอุปโภคบริโภคที่จําเป็นต่อการครองชีพในราคาประหยัดแก่ประชาชนทุกจังหวัดทั่วประเทศ เช่น เนื้อหมู เนื้อไก่ ไข่ไก่ สินค้าเกษตร ผลไม้ เป็นต้น สินค้าที่จําหน่ายจะจัดหาจากสมาคม ซัพพลายเออร์ และกลุ่มเกษตรกรในพื้นที่แต่ละจังหวัด โดยจัดสถานที่จําหน่ายสินค้า 100 - 200 คูหา ในพื้นที่สาธารณะหรือลานอเนกประสงค์ เช่น สํานักงานเขต การเคหะชุมชน สํานักงานพาณิชย์จังหวัด หรือแหล่งชุมชนที่เหมาะสม กําหนดจัดงานครั้งละ 3 วัน ตั้งเป้าหมายการจัดงานไม่ต่ํากว่า 274 ครั้ง มีระยะเวลาดําเนินการโครงการ 30 วัน ในช่วงเดือนตุลาคม 2565 นี้
รัฐบาลไทย-ข่าวทำเนียบรัฐบาล-สธ. - NECTEC ผนึกกำลังพัฒนาแอปฯ “รู้ทัน” เตือนภัยสุขภาพ ปชช. ช่วงหน้าฝนนี้
วันจันทร์ที่ 19 กันยายน 2565
สธ. - NECTEC ผนึกกําลังพัฒนาแอปฯ “รู้ทัน” เตือนภัยสุขภาพ ปชช. ช่วงหน้าฝนนี้
.....
กระทรวงสาธารณสุข (สธ.) โดยกรมควบคุมโรค จับมือศูนย์เทคโนโลยีอิเล็กทรอนิกส์และคอมพิวเตอร์แห่งชาติ (NECTEC) พัฒนาแอปพลิเคชัน “รู้ทัน” เพื่อแจ้งเตือนภัยสุขภาพรอบตัว โดยเฉพาะช่วงหน้าฝนที่เป็นช่วงระบาดของโรคไข้เลือดออก โรคไข้ซิกา โรคไข้ปวดข้อยุงลาย ฯลฯ โดยจะมีการเผยแพร่ข้อมูลที่ถูกต้องเกี่ยวกับการป้องกันโรค ระบุพิกัดผู้ป่วยไข้เลือดออกบริเวณรอบตัว เพื่อจะได้ช่วยกันลดแหล่งเพาะพันธุ์ - กําจัดลูกน้ํายุงลาย ซึ่งเป็นพาหะของโรค
.
พร้อมร่วมมือกับ บ.ซีพี ออลล์ จํากัด (มหาชน) สร้างการตระหนักรู้เกี่ยวกับโรคไข้เลือดออกให้เข้าถึงประชาชนยิ่งขึ้นผ่านแอปพลิเคชัน 7-11 โดยหากพบว่าตนมีไข้สูงลอยเกิน 2 วัน ปวดศีรษะ ปวดเมื่อยตัว หน้าแดง มีจุดแดงเล็ก ๆ ขึ้นตามลําตัว คลื่นไส้ อาเจียน ถ่ายเหลว ปวดท้อง ให้รีบพบแพทย์เพื่อเข้ารับการรักษาที่ถูกต้องรวดเร็ว ซึ่งจะช่วยลดการป่วยรุนแรงหรือเสียชีวิตได้
.
ประชาชนสามารถดาวน์โหลดแอปพลิเคชัน “รู้ทัน” ได้ ทั้งในระบบปฏิบัติการ
iOS :https://apps.apple.com/.../%E0%B8%A3-%E0%B8.../id1569167592
Android :https://play.google.com/store/apps/details...
#ไทยคู่ฟ้า#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-ชัยวุฒิฯ ประชุมผู้ให้บริการอินเทอร์เน็ต เร่งระงับข้อมูลที่ผิดกฎหมาย ภายใน 24 ช.ม.
วันพฤหัสบดีที่ 3 พฤศจิกายน 2565
ชัยวุฒิฯ ประชุมผู้ให้บริการอินเทอร์เน็ต เร่งระงับข้อมูลที่ผิดกฎหมาย ภายใน 24 ช.ม.
ชัยวุฒิฯ ประชุมผู้ให้บริการอินเทอร์เน็ต เร่งระงับข้อมูลที่ผิดกฎหมาย ภายใน 24 ช.ม.
วันที่3พ.ย. 2565กระทรวงดิจิทัลเพื่อเศรษฐกิจและสังคมเชิญผู้ให้บริการอินเทอร์เน็ตจํานวน35รายรับทราบและชี้แจงประกาศกระทรวงดิจิทัลฯเรื่องขั้นตอนการแจ้งเตือนการระงับการทําให้แพร่หลายของข้อมูลคอมพิวเตอร์และการนําข้อมูลคอมพิวเตอร์ออกจากระบบคอมพิวเตอร์พ.ศ. 2565เพื่อระงับเนื้อหาข้อมูลเท็จความมั่นคงลามกอนาจารหลังรับแจ้งการกระทําผิด
โดยเมื่อวันที่26ต.ค. 2565ที่ผ่านมาเว็บไซต์ราชกิจจานุเบกษาเผยแพร่ประกาศกระทรวงดิจิทัลเพื่อเศรษฐกิจและสังคมเรื่องขั้นตอนการแจ้งเตือนการระงับการทําให้แพร่หลายของข้อมูลคอมพิวเตอร์และการนําข้อมูลคอมพิวเตอร์ออกจากระบบคอมพิวเตอร์พ.ศ. 2565ลงนามโดยนายชัยวุฒิธนาคมานุสรณ์รัฐมนตรีว่าการกระทรวงดิจิทัลเพื่อเศรษฐกิจและสังคมซึ่งมีรายละเอียดที่สําคัญโดยสรุปดังนี้
1.ปรับปรุงประกาศฉบับเดิมเมื่อปี2560ให้รองรับการเปลี่ยนแปลงทางเทคโนโลยีในปัจจุบันเพื่อคุ้มครองประชาชนมากยิ่งขึ้นและสร้างหลักประกันแก่ผู้ให้บริการ/สื่อสังคมออนไลน์ซึ่งไม่มีส่วนเกี่ยวข้องกับเนื้อหาที่ผิดกฎหมายหากได้ปฏิบัติตามข้อร้องเรียนของประชาชนทั่วไปหรือผู้ใช้บริการหรือตามคําสั่งของพนักงานเจ้าหน้าที่ตามประกาศอย่างถูกต้องครบถ้วนจะเข้าข้อยกเว้นความรับผิด(Safe Harbor)ของผู้ให้บริการ/สื่อสังคมออนไลน์ตามมาตรา15แห่งพ.ร.บ.คอมพิวเตอร์ฯ
2.ขั้นตอนการปฏิบัติของผู้ให้บริการ/สื่อสังคมออนไลน์คือต้องมีช่องทางเพื่อรับแจ้งเนื้อหาที่เป็นความผิดทั้งข้อมูลเท็จบิดเบือนปลอมแปลงกระทบต่อความมั่นคงหรือลามกอนาจารจากประชาชนทั่วไปหรือผู้ใช้บริการโดยจัดทําแบบฟอร์มข้อเรื่องร้องเรียน(Complaint Form)และเมื่อได้รับแจ้งแล้วให้ระงับหรือนําเนื้อหาที่ผิดกฎหมายออกจากระบบหรือเมื่อได้รับคําสั่งให้ระงับหรือนําข้อมูลออกจากระบบจากพนักงานเจ้าหน้าที่ต้องระงับหรือนําข้อมูลฯออกจากระบบของตนภายในระยะเวลาที่กําหนดตามลักษณะเนื้อหาของข้อมูลดังนี้
-เนื้อหาที่เป็นเท็จบิดเบือนปลอมตามมาตรา14 (1)ให้ระงับหรือนําข้อมูลออกทันทีแต่ไม่เกิน7วัน
-เนื้อหาที่กระทบต่อความมั่นคงตามมาตรา14 (2)และ(3)ให้ระงับนําข้อมูลออกทันทีแต่ไม่เกิน24ชั่วโมง
-เนื้อหาที่มีลักษณะลามกตามมาตรา14 (4)ให้ระงับนําข้อมูลออกทันทีแต่ไม่เกิน3วันสําหรับกรณีภาพลามกอนาจารเด็กต้องระงับหรือนําข้อมูลออกทันทีแต่ไม่เกิน24ชั่วโมง
3.สําหรับประชาชนทั่วไปหรือผู้ใช้บริการต้องมีการร้องทุกข์กล่าวโทษหรือต้องมีการลงบันทึกประจําวันไว้กับตํารวจก่อนดําเนินการแจ้งไปยังผู้ให้บริการ/สื่อสังคมออนไลน์
ทั้งนี้ประกาศนี้มีผลบังคับใช้เมื่อพ้นกําหนด60วันนับแต่วันประกาศในราชกิจจานุเบกษา(วันที่25ธันวาคม2565)เพื่อให้ผู้ให้บริการ/สื่อสังคมออนไลน์เตรียมความพร้อมในการปฏิบัติตามประกาศนี้ต่อไป
ชัยวุฒิฯย้ําว่า“ประกาศฉบับนี้ออกมาเพื่อเร่งระงับข้อมูลผิดกฎหมายอย่างไรก็ตามขอเตือนว่าอย่าใช้ช่องทางนี้ในการกลั่นแกล้งผู้อื่นหากดําเนินการโดยเจตนาไม่สุจริตหรือเป็นเท็จผู้แจ้งอาจต้องรับผิดฐานแจ้งความเท็จตามประมวลกฎหมายอาญาได้”
************
รัฐบาลไทย-ข่าวทำเนียบรัฐบาล-โฆษกรัฐบาลเผยรัฐบาลยินดีวอลเลย์บอลหญิงทีมชาติไทยชนะเวียดนามได้ลำดับที่ 3 ของเอเชีย จากรายการแข่งขัน AVC CUP 2022 สร้างชื่อเสียงและความภูมิใจให้ชาวไทย
วันจันทร์ที่ 29 สิงหาคม 2565
โฆษกรัฐบาลเผยรัฐบาลยินดีวอลเลย์บอลหญิงทีมชาติไทยชนะเวียดนามได้ลําดับที่ 3 ของเอเชีย จากรายการแข่งขัน AVC CUP 2022 สร้างชื่อเสียงและความภูมิใจให้ชาวไทย
โฆษกรัฐบาลเผยรัฐบาลยินดีวอลเลย์บอลหญิงทีมชาติไทยชนะเวียดนามได้ลําดับที่ 3 ของเอเชีย จากรายการแข่งขัน AVC CUP 2022 สร้างชื่อเสียงและความภูมิใจให้ชาวไทย
วันนี้ (29 สิงหาคม 2565) นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี เปิดเผยว่า รัฐบาลยินดีและชื่นชมวอลเลย์บอลหญิงทีมชาติไทยที่ยังคงทําผลงานได้น่าประทับใจมาอย่างต่อเนื่อง และล่าสุดสามารถเอาชนะเวียดนามคว้าลําดับที่ 3 ของเอเชียมาได้ จากการแข่งขันในรายการแข่งขัน AVC CUP 2022 (Asian Women's Volleyball Cup 2022) ณ เมืองปาซิก ประเทศฟิลิปปินส์
โฆษกประจําสํานักนายกรัฐมนตรีกล่าวว่า ผลงานของวอลเลย์บอลหญิงทีมชาติไทยถือได้ว่ายอดเยี่ยม สร้างรอยยิ้ม และความประทับใจให้กับพี่น้องชาวไทยมาอย่างต่อเนื่อง โดยในรายการแข่งขันนี้ แม้ทีมสาวไทยพ่ายแพ้ให้กับทีมญี่ปุ่นในรอบแบ่งกลุ่ม แต่ยังคงทําผลงานได้ยอดเยี่ยม โดยชนะทีมจากจีน ไทเป และออสเตรเลีย จึงสามารถผ่านไปแข่งขันรอบก่อนรองชนะเลิศได้อย่างไม่ยาก ซึ่งในรอบก่อนรองชนะเลิศไทยก็สามารถเอาชนะฟิลิปปินส์ไปได้ ทําให้ทีมไทยผ่านเข้าไปเจอทีมสาวจีนในรอบรองชนะเลิศเมื่อวานนี้ (28 สิงหาคม 2565) อย่างไรก็ตาม แม้ฝีมือทีมไทยจะเล่นได้อย่างสูสี แต่จีนเล่นได้แข็งแกร่งกว่า ทําให้เอาชนะไทยไปได้ 3 ต่อ 2 เซต ไทยจึงได้มาชิงลําดับที่ 3 กับทีมจากเวียดนาม ในวันนี้ (29 สิงหาคม 2565) เมื่อเวลา 15.00 น. ตามเวลาประเทศไทย โดยทีมสาวไทยแสดงผลงานได้อย่างยอดเยี่ยม สามารถเอาชนะเวียดนามไปได้ 3 ต่อ 0 เซต
“วอลเลย์บอลหญิงทีมชาติไทยสร้างรอยยิ้มและความภาคภูมิใจให้กับพี่น้องชาวไทยมาโดยตลอด มีผลงานที่ยอดเยี่ยมทั้งในระดับภูมิภาค และในระดับโลกอย่างต่อเนื่อง ซึ่งแสดงให้เห็นว่าวอลเลย์บอลหญิงทีมชาติไทยยังคงมีศักยภาพและความสามารถที่โดดเด่น รัฐบาลขอชื่นชมและเป็นกําลังใจให้นักกีฬาวอลเลย์บอลหญิงทีมชาติไทยสร้างผลงานที่ยอดเยี่ยมต่อไป เพื่อนําความสุข และความภาคภูมิใจมาให้คนไทย รวมทั้งขอให้พี่น้องชาวไทยร่วมส่งแรงเชียร์สําหรับการแข่งขันรายการวอลเลย์บอลหญิงอาเซียน กรังด์ปรีซ์ 2022 และรายการวอลเลย์บอลหญิงชิงแชมป์โลก ที่จะเกิดขึ้นในเดือนกันยายน 2565 ต่อไปด้วย” นายอนุชาฯ กล่าว
รัฐบาลไทย-ข่าวทำเนียบรัฐบาล-นายชาครีย์ บำรุงวงศ์ ที่ปรึกษาด้านเศรษฐกิจการขนส่งทางบก เป็นประธานเปิดการสัมมนาวิชาการความปลอดภัยทางถนน
วันศุกร์ที่ 9 กันยายน 2565
นายชาครีย์ บํารุงวงศ์ ที่ปรึกษาด้านเศรษฐกิจการขนส่งทางบก เป็นประธานเปิดการสัมมนาวิชาการความปลอดภัยทางถนน
...
นายชาครีย์ บํารุงวงศ์ ที่ปรึกษาด้านเศรษฐกิจการขนส่งทางบก กระทรวงคมนาคม เป็นประธานเปิดสัมมนาวิชาการความปลอดภัยทางถนน “The project on Capacity Improvement for Road Traffic Safety Institutions and Implementation in the Kingdom of Thailand” จัดโดย สํานักงานปลัดกระทรวงคมนาคม โดยศูนย์ปฏิบัติการความปลอดภัยคมนาคม ร่วมกับองค์การความร่วมมือระหว่างประเทศแห่งญี่ปุ่น (Japan International Cooperation Agency) หรือ JICA โดยมี ผู้บริหารกระทรวงคมนาคม คณะผู้เชี่ยวชาญ JICA ข้าราชการ เจ้าหน้าที่ และหน่วยงานในสังกัดเข้าร่วมสัมมนา ในวันที่ 9 กันยายน 2565 ณ ห้องราชดําเนิน โรงแรมรอยัลปริ๊นเซส หลานหลวง กรุงเทพมหานคร
นายชาครีย์ บํารุงวงศ์ กล่าวว่า ปัญหาอุบัติเหตุจราจรทางถนน นับเป็นปัญหาที่นําความสูญเสียมาสู่ประเทศไทยทั้งทางด้านสังคมและเศรษฐกิจ โดยในปี 2564 ประเทศไทยมีอัตราผู้เสียชีวิตจากอุบัติเหตุทางถนน ทั้งสิ้นประมาณ 16,957 คน หรือคิดเป็นจํานวนผู้เสียชีวิต 25.92 คนต่อประชากรแสนคน ซึ่งคิดเป็น 46 คนต่อวัน หรือประมาณชั่วโมงละ 2 คน ซึ่งสถิติดังกล่าวถือว่าเป็นสถิติที่สูงเมื่อเทียบกับหลาย ๆ ประเทศ กระทรวงคมนาคมตระหนักถึงความสูญเสียดังกล่าว และขอขอบคุณรัฐบาลญี่ปุ่นเป็นอย่างยิ่งที่ได้ช่วยสนับสนุนโครงการด้านความปลอดภัยทางถนน เพื่อลดจํานวนผู้เสียชีวิตให้น้อยลงที่สุดผ่านความช่วยเหลือจากโครงการของ JICA
สําหรับโครงการ “The Project on Capacity for Road Traffic Safety Institutions and Implementation in the Kingdom of Thailand” เป็นโครงการความช่วยเหลือของ JICA โดยผ่านความร่วมมือระหว่างกระทรวงคมนาคมและรัฐบาลญี่ปุ่น มีระยะเวลาในการดําเนินโครงการตั้งแต่เดือนตุลาคม 2563 - เดือนมิถุนายน 2567 โดยกําหนดขอบเขตของงานไว้ 4 ด้าน ดังนี้
1. การพัฒนาและปรับปรุงระบบการจัดการข้อมูลสารสนเทศอุบัติเหตุจราจรทางถนนใหม่ (New-TRAMS) เพื่อให้เกิดความถูกต้องน่าเชื่อถือ
2. การศึกษามาตรการด้านวิศวกรรมความปลอดภัยทางถนนผ่านการดําเนินกิจกรรมโครงการ นําร่องบนทางหลวง/มอเตอร์เวย์ และจัดทําคู่มือ “Best Practice for Road Safety Manual”
3. การศึกษาการดําเนินงานด้านความปลอดภัยทางท้องถนนสําหรับทางหลวงชนบท/ถนนท้องถิ่น ผ่านการดําเนินกิจกรรมโครงการนําร่อง
4. ศึกษาการบริหารจัดการเกี่ยวกับการออกใบอนุญาตขับขี่และการดําเนินงาน/การจัดการ ด้านความปลอดภัยสําหรับยานพาหนะเพื่อการพาณิชย์
ซึ่งขณะนี้โครงการได้ดําเนินงานมาแล้วระยะหนึ่ง และมีความก้าวหน้าไปพอสมควร สําหรับ การสัมมนาในวันนี้นับเป็นเวทีสําคัญในการบูรณาการความร่วมมือหน่วยงานภาคีเครือข่ายทุกภาคส่วน เพื่อขับเคลื่อนการป้องกันและแก้ไขปัญหาอุบัติเหตุทางถนนตามนโยบายของรัฐบาลและรัฐมนตรีว่าการกระทรวงคมนาคม โดยมีวัตถุประสงค์เพื่อระดมความคิดเห็นและข้อเสนอแนะจากหน่วยงานที่เกี่ยวข้องกับความปลอดภัยทางถนน และจะรวบรวมความคิดเห็นและข้อเสนอแนะของทุกภาคส่วนไปประกอบพิจารณา ในการกําหนดนโยบายและมาตรการด้านความปลอดภัยทางถนนของกระทรวงคมนาคม พร้อมทั้งผลักดันให้เกิดการดําเนินการอย่างเป็นรูปธรรมและครอบคลุมในทุกมิติต่อไป
รัฐบาลไทย-ข่าวทำเนียบรัฐบาล-รัฐบาลลุยขึ้นทะเบียนสินค้าสิ่งบ่งชี้ทางภูมิศาสตร์ (GI) สร้างมูลค่าการตลาดกว่าสี่หมื่นล้านบาทต่อปี ดันไวน์เขาใหญ่ขึ้นทะเบียนสหภาพยุโรป
วันศุกร์ที่ 23 กันยายน 2565
รัฐบาลลุยขึ้นทะเบียนสินค้าสิ่งบ่งชี้ทางภูมิศาสตร์ (GI) สร้างมูลค่าการตลาดกว่าสี่หมื่นล้านบาทต่อปี ดันไวน์เขาใหญ่ขึ้นทะเบียนสหภาพยุโรป
รัฐบาลลุยขึ้นทะเบียนสินค้าสิ่งบ่งชี้ทางภูมิศาสตร์ (GI) สร้างมูลค่าการตลาดกว่าสี่หมื่นล้านบาทต่อปี ดันไวน์เขาใหญ่ขึ้นทะเบียนสหภาพยุโรป
วันที่ 23 กันยายน 2565 นางสาวรัชดา ธนาดิเรกรองโฆษกประจําสํานักนายกรัฐมนตรี เปิดเผยว่า ตามนโยบายรัฐบาลที่มุ่งส่งเสริมการเพิ่มศักยภาพทางการแข่งขันภาคการเกษตรและสินค้าท้องถิ่น นายจุรินทร์ ลักษณวิศิษฏ์ รองนายกรัฐมนตรีและรัฐมนตรีว่าการกระทรวงพาณิชย์ ได้เร่งผลักดันการขึ้นทะเบียนสินค้าที่มีเอกลักษณ์และอัตลักษณ์สิ่งบ่งชี้ทางภูมิศาสตร์ (Geograpgical IDentification: GI) ซึ่งในประเทศไทยมีจํานวนมาก บ่งบอกถึงความพิเศษตามธรรมชาติและภูมิปัญญาของคนในท้องถิ่น การขึ้นทะเบียน GI จะเป็นการป้องกันการแอบอ้าง และสร้างมูลค่าเพิ่มแก่สินค้าได้อย่างมาก โดยเฉพาะในตลาดต่างประเทศ ทั้งนี้ ในปี 2565 กรมทรัพย์สินทางปัญญา กระทรวงพาณิชย์ ตั้งเป้าการขึ้นทะเบียนไว้ประมาณ 18 รายการ สามรายการล่าสุดคือ ผ้าไหมคึมมะอุ จ.นครราชสีมา กล้วยหอมทองละแม จ.ชุมพร และมันแกวบรบือ จ.มหาสารคาม โดยขณะนี้ มีสินค้าที่ขึ้นทะเบียน GI แล้ว 182 รายการ เป็นของไทย 164 รายการ และต่างประเทศ 18 รายการ
นอกจากนี้ นายจุรินทร์ ยังได้ให้แนวทางการต่อยอดเพื่อนําไปสู่การเพิ่มรายได้อย่างเป็นรูปธรรม ซึ่งทางกรมฯ จะเข้าไปช่วยยกระดับสินค้า GI ที่ได้รับการขึ้นทะเบียน ด้วยการพัฒนาบรรจุภัณฑ์ เพื่อสร้างความเป็นสินค้าพรีเมียม จัดงานส่งเสริมการขายทั้งในและต่างประเทศ เช่น การจัดงาน GI Fest , GI Pavilion ในงานแสดงสินค้า THAIFEX 2022 การจําหน่ายผ่านช่องทางออนไลน์ ผ่านเฟซบุ๊ก GI Thailand และ Lazada รวมถึง รวมทั้งจะเร่งโปรโมตสินค้า GI ให้เป็นที่รู้จักทั้งในไทยและต่างประเทศเพิ่มขึ้น โดยการขึ้นทะเบียนสินค้า GI สามารถสร้างมูลค่าทางการตลาดกว่า สี่หมื่นล้านบาทต่อปี
นางสาวรัชดา กล่าวต่อว่า กรมทรัพย์สินทางปัญญายังได้ดําเนินการขอขึ้นทะเบียนในต่างประเทศด้วย ขณะนี้ ยื่นขึ้นทะเบียน GI ใน 5 ประเทศ จํานวน 8 รายการ แล้ว ได้แก่ ข้าวหอมมะลิทุ่งกุลาร้องไห้ กาแฟดอยตุง กาแฟดอยช้าง และข้าวสังข์หยดเมืองพัทลุง ที่สหภาพยุโรป, เส้นไหมไทยพื้นบ้านอีสาน มะขามหวานเพชรบูรณ์ ที่เวียดนาม, กาแฟดอยตุง ที่กัมพูชา, ผ้าไหมยกดอกลําพูน ที่อินโดนีเซีย และที่อินเดีย ยังมีที่อยู่ระหว่างการพิจารณารับจดทะเบียน อีก 10 สินค้า เช่น กาแฟดอยตุง กาแฟดอยช้าง สับปะรดห้วยมุ่น ที่ญี่ปุ่น ส่วนที่อยู่ระหว่าง พิจารณาจัดทําคําขอ คือ ไวน์เขาใหญ่ ที่สหภาพยุโรป
“สินค้า GI เป็นสินค้าที่เชื่อมโยงระหว่างธรรมชาติและภูมิปัญญาของคนในท้องถิ่น มีเอกลักษณ์หรืออัตลักษณ์ที่เป็นจุดเด่นดึงดูดความสนใจของผู้บริโภคทั้งชาวไทยและต่างประเทศ การยื่นขอขึ้นทะเบียนจึงเป็นเรื่องที่รัฐบาลให้ความสําคัญ เพื่อปกป้องและคุ้มครองชื่อสินค้าให้ยังคงเป็นสิทธิของชุมชนเดิม ไม่ให้ใครแอบอ้างเอาชื่อสินค้าไปใช้ประชาสัมพันธ์ อีกทั้งยังช่วยทําให้สินค้าเป็นที่รู้จักและเพิ่มมูลค่าด้วย” นางสาวรัชดา กล่าว
รัฐบาลไทย-ข่าวทำเนียบรัฐบาล-​4 องค์กรชาวไร่อ้อยขอบคุณรัฐบาล หลัง ครม.อัดงบ 8,319.24 ล้านบาท ช่วยเหลือเกษตรกรชาวไร่อ้อยตัดอ้อยสดคุณภาพดีเพื่อลดฝุ่น PM 2.5 ฤดูการผลิตปี 2564/65 “พล.อ.ประวิตร” ขอบคุณกำลังใจจากชา
วันพฤหัสบดีที่ 22 กันยายน 2565
​4 องค์กรชาวไร่อ้อยขอบคุณรัฐบาล หลัง ครม.อัดงบ 8,319.24 ล้านบาท ช่วยเหลือเกษตรกรชาวไร่อ้อยตัดอ้อยสดคุณภาพดีเพื่อลดฝุ่น PM 2.5 ฤดูการผลิตปี 2564/65 “พล.อ.ประวิตร” ขอบคุณกําลังใจจากชา
​4 องค์กรชาวไร่อ้อยขอบคุณรัฐบาล หลัง ครม.อัดงบ 8,319.24 ล้านบาท ช่วยเหลือเกษตรกรชาวไร่อ้อยตัดอ้อยสดคุณภาพดีเพื่อลดฝุ่น PM 2.5 ฤดูการผลิตปี 2564/65 “พล.อ.ประวิตร” ขอบคุณกําลังใจจากชาวไร่อ้อย ย้ํารัฐบาลพร้อมสนับสนุนทุกกลุ่มอาชีพ
น.ส.ทิพานัน ศิริชนะ รองโฆษกประจําสํานักนายกรัฐมนตรี เปิดเผยว่าวันนี้ (22 กันยายน 2565) เวลา 12.00 น. ณ ห้องรับรอง 1 ตึกบัญชาการ 1 ทําเนียบรัฐบาล นายสุริยะ จึงรุ่งเรืองกิจ รัฐมนตรีว่าการกระทรวงอุตสาหกรรม นําคณะผู้บริหาร 4 องค์กรชาวไร่อ้อย ประกอบด้วย สหพันธ์ชาวไร่อ้อยแห่งประเทศไทย ชมรมสถาบันชาวไร่อ้อยภาคอีสาน สหสมาคมชาวไร่อ้อยแห่งประเทศไทย และสมาพันธ์ชาวไร่อ้อยแห่งประเทศไทย เข้าพบ พลเอก ประวิตร วงษ์สุวรรณ รองนายกรัฐมนตรี เพื่อแสดงความขอบคุณรัฐบาล ตามที่การประชุมคณะรัฐมนตรีเมื่อวันที่ 20 กันยายน 2565 มีมติอนุมัติในหลักการโครงการช่วยเหลือเกษตรกรชาวไร่อ้อยตัดอ้อยสดคุณภาพดี เพื่อเป็นแรงจูงใจให้เกษตรกรชาวไร่อ้อยหันมาตัดอ้อยสดส่งโรงงานมากขึ้น และตอบสนองนโยบายรัฐบาลในการแก้ไขปัญหามลพิษด้านฝุ่นละอองขนาดเล็ก (PM2.5) ฤดูการผลิตปี 2564/2565 ภายในกรอบวงเงินโครงการ 8,319.24 ล้านบาท ซึ่งคาดว่าจะสามารถเริ่มจ่ายเงินช่วยเหลือได้ภายในเดือนพฤศจิกายน 2565 โดยเกษตรกรชาวไร่อ้อยที่ตัดอ้อยสดจะได้รับราคาอ้อยขั้นสุดท้าย ฤดูการผลิตปี 2564/65 รวมกับเงินช่วยเหลือแล้วไม่ต่ํากว่าตันละ 1,100 บาท สําหรับนําไปเป็นเงินทุนหมุนเวียนในการประกอบอาชีพต่อไป
รองนายกรัฐมนตรีกล่าวขอบคุณรัฐมนตรีว่าการกระทรวงอุตสาหกรรม ที่นําประเด็นความเดือดร้อนของกลุ่มเกษตรชาวไร่อ้อยมาหารือแนวทางแก้ปัญหาร่วมกัน และขอบคุณชาวไร่อ้อยทุกคนที่ให้กําลังใจรัฐบาลมาโดยตลอด ย้ําว่ารัฐบาลพร้อมสนับสนุนทุกกลุ่มอาชีพ ตลอดระยะเวลาที่ผ่านมารัฐบาลได้มุ่งมั่นทํางานเพื่อประชาชน อยากให้ประชาชนทุกคนมีฐานะความเป็นอยู่ที่ดีขึ้น อีกทั้งรัฐบาลยังให้ความสําคัญกับการแก้ไขปัญหาฝุ่นละออง PM2.5 ที่ส่วนหนึ่งเกิดจากการเผาอ้อยในช่วงฤดูเก็บเกี่ยว จึงขอความร่วมมือเกษตรไร่อ้อยทุกคนลดการเผา ซึ่งเป็นการตอบสนองนโยบายรัฐบาลที่มุ่งแก้ไขปัญหามลพิษที่เกิดจากฝุ่นละอองขนาดเล็ก PM2.5 ด้วย.
รัฐบาลไทย-ข่าวทำเนียบรัฐบาล-ครม. มีมติเห็นชอบ ร่างแนวทางอาเซียนว่าด้วยการให้คำปรึกษาและการตรวจหาเชื้อเอชไอวีในสถานประกอบการ  และร่างแผนงานคณะกรรมการตรวจแรงงานอาเซียน พ.ศ. 2565 – 2573 (ร่างแผนงานฯ)
วันอังคารที่ 25 ตุลาคม 2565
ครม. มีมติเห็นชอบ ร่างแนวทางอาเซียนว่าด้วยการให้คําปรึกษาและการตรวจหาเชื้อเอชไอวีในสถานประกอบการ  และร่างแผนงานคณะกรรมการตรวจแรงงานอาเซียน พ.ศ. 2565 – 2573 (ร่างแผนงานฯ)
ครม. มีมติเห็นชอบ ร่างแนวทางอาเซียนว่าด้วยการให้คําปรึกษาและการตรวจหาเชื้อเอชไอวีในสถานประกอบการ  และร่างแผนงานคณะกรรมการตรวจแรงงานอาเซียน พ.ศ. 2565 – 2573 (ร่างแผนงานฯ)
วันที่ 25 ตุลาคม 2565 น.ส. ทิพานัน กล่าวว่า ครม. มีมติเห็นชอบ ร่างแนวทางอาเซียนว่าด้วยการให้คําปรึกษาและการตรวจหาเชื้อเอชไอวีในสถานประกอบการ และร่างแผนงานคณะกรรมการตรวจแรงงานอาเซียน พ.ศ. 2565 – 2573 (ร่างแผนงานฯ) เพื่อบรรลุเป้าหมายการพัฒนาที่ยั่งยืนและแผนการดําเนินงานของโครงการเอดส์แห่งสหประชาชาติ
น.ส. ทิพานัน กล่าวว่า ในร่างแนวทางฯ เป็นเอกสารแนวทางสําหรับการป้องกันและบริหารจัดการการติดเชื้อเอชไอวีในสถานประกอบการในภูมิภาคอาเซียนให้เป็นไปในทิศทางเดียวกันมากยิ่งขึ้น โดยให้ประเทศสมาชิกอาเซียนนําไปปรับใช้ร่วมกับนโยบายและกฎหมายของแต่ละประเทศ
ทั้งนี้การตรวจหาเชื้อเอชไอวีในสถานประกอบการ โดยมีหลักการสําคัญตามหลักสิทธิมนุษยชน เช่น
1. คุ้มครองสิทธิแรงงาน ไม่เลือกปฏิบัติ เป็นการกระทําโดยสมัครใจ โดยก่อนการตรวจหาเชื้อเอชไอวี แรงงานจะต้องได้รับข้อมูลที่เพียงพอและให้ความยินยอม
2. ข้อมูลการปรึกษาและการตรวจหาเชื้อเอชไอวีจะต้องถูกเก็บรักษาเป็นความลับ
3. มีการให้คําปรึกษาหลังการตรวจหาเชื้อเอชไอวีเพื่อช่วยให้แรงงานหรือครอบครัวที่กําลังมีความเสี่ยงเข้าใจและปรับตัวได้
สาระสําคัญจําแนกเป็น 4 ประเด็น คือ
1.การพัฒนาสมรรถนะหลักของพนักงานตรวจแรงงาน
2.การเสริมสร้างความเข้มแข็งในการตรวจแรงงานในภาคส่วนที่เข้าถึงยาก (เช่น การเกษตร ประมง เหมืองแร่ งานบ้าน) และระบบแบบส่งต่อเพื่อป้องกันการใช้แรงงานบังคับและแรงงานเด็ก รวมถึงการตรวจแรงงานร่วมกับทีมสหวิชาชีพเพื่อการป้องกันและแก้ไขปัญหาแรงงานบังคับและการค้ามนุษย์
3.การเสริมสร้างความแข็งแกร่งการตรวจแรงงานนอกระบบและ SMEs และ
4.การเสริมสร้างความเข้มแข็งในการตรวจแรงงานของการทํางานในอนาคต รวมถึงการใช้ประโยชน์เทคโนโลยีสารสนเทศและการสื่อสาร เพื่อเพิ่มประสิทธิภาพและประสิทธิผล
"ทั้งนี้ยังมี กลไกการดําเนินงานในการให้คําปรึกษาและตรวจหาเชื้อเอชไอวีในสถานประกอบการ สร้างการรับรู้ ให้คําปรึกษาและตรวจเลือดเพื่อหาเชื้อเอชไอวีโดยสมัครใจของแรงงาน ประเมินความเสี่ยงทางพฤติกรรมและอาชีพ ซึ่งหากพบว่าผลตรวจเป็นผู้ติดเชื้อก็จะมีการให้คําปรึกษาหลังการตรวจ ไม่ให้เกิดการต่อต้านการและไม่ถูกเลือกปฏิบัติ และเพื่อให้แรงงานได้รับการรักษา เช่น การใช้ยาต้านไวรัส นอกจากนี้ยังมีการตรวจซ้ําอย่างน้อยปีละครั้งในกลุ่มเสี่ยงด้วย" น.ส. ทิพานัน กล่าว
น.ส. ทิพานัน กล่าวว่า ทั้งนี้อนุมัติให้รัฐมนตรีว่าการกระทรวงแรงงานลงนามในหนังสือถึงสํานักเลขาธิการอาเซียนเพื่อรับรองร่างเอกสารทั้ง 2 ฉบับดังกล่าวที่เพื่อให้บรรลุเป้าหมายในการยุติปัญหาโรคเอดส์ได้ภายในค.ศ. 2030 (พ.ศ. 2573) ตามเป้าหมายการพัฒนาที่ยั่งยืนและแผนการดําเนินงานของโครงการเอดส์แห่งสหประชาชาติ (Joint United Nations Programme on HIV/AIDS: UNAIDS)
รัฐบาลไทย-ข่าวทำเนียบรัฐบาล-กรมทางหลวง สรุปสถานการณ์น้ำท่วมประจำวันที่  27 กันยายน 2565 กระทบเส้นทาง 9 จังหวัด สัญจรไม่ได้ 2 แห่ง พร้อมแนะนำเส้นทางเลี่ยง
วันอังคารที่ 27 กันยายน 2565
กรมทางหลวง สรุปสถานการณ์น้ําท่วมประจําวันที่  27 กันยายน 2565 กระทบเส้นทาง 9 จังหวัด สัญจรไม่ได้ 2 แห่ง พร้อมแนะนําเส้นทางเลี่ยง
.....
นายสราวุธ ทรงศิวิไล อธิบดีกรมทางหลวง กระทรวงคมนาคมเปิดเผยว่า กรมทางหลวง (ทล.) ได้ขานรับข้อสั่งการของ นายศักดิ์สยาม ชิดชอบ รัฐมนตรีว่าการกระทรวงคมนาคม ที่ให้หน่วยงานที่เกี่ยวข้อง ลงพื้นที่ เพื่ออํานวยความสะดวกปลอดภัยให้กับประชาชนจากสถานการณ์ฝนตกหนักในหลายพื้นที่ที่ได้รับผลกระทบจากพายุ “โนรู” พร้อมทั้งเฝ้าระวังตลอด 24 ชั่วโมง เพื่อช่วยประชาชนที่ได้รับผลกระทบอย่างทันท่วงที ทล. ได้ทําการสรุปสถานการณ์อุทกภัยและดินสไลด์บนทางหลวง โดยสถานการณ์ประจําวันที่ 27 กันยายน 2565 เวลา 12.30 น. พบทางหลวงถูกน้ําท่วม/ดินสไลด์ในพื้นที่ 9 จังหวัด ได้แก่ จังหวัดลําพูน เพชรบูรณ์ เลย ศรีสะเกษ พิษณุโลก ขอนแก่น ชัยภูมิ ระยอง และ สระบุรี จํานวน 13 สายทาง 14 แห่ง ทางหลวงที่การจราจรผ่านได้ 12 แห่ง การจราจรผ่านไม่ได้ 2 แห่ง รายละเอียดดังนี้
1.จังหวัดขอนแก่นทางหลวงหมายเลข 229 สายบ้านไผ่ - มัญจาคีรี พื้นที่ อําเภอมัญจาคีรี ช่วง กม. ที่ 23+500 - 24+595 ด้านซ้ายทางและขวาทาง ระดับน้ํา 60 เซนติเมตร การจราจรผ่านไมได้ แนะนําทางเลี่ยงสี่แยกมัญจาคีรี แล้วเลี้ยวซ้ายออกไปบรรจบ ทล.229 ตอนมัญจาคีรี - ห้วยสามหมอ มีเจ้าหน้าที่คอยอํานวยความสะดวกด้านการจราจร
2.จังหวัดเพชรบูรณ์ทางหลวงหมายเลข 2216 สายโคกมน - กกกะทอน พื้นที่ อําเภอหล่มเก่า ช่วง กม. ที่ 85+650 สะพานห้วยน้ําย่า (สะพานชั่วคราว) ได้รับความเสียหายจากน้ําท่วม การจราจรผ่านไม่ได้ แนะนําใช้ทางเลี่ยงสาย ทช.2012 บ้านตาดกลอย - บ้านหนองยาว อยู่ระหว่างเข้าดําเนินการตรวจสอบ โดยมีเจ้าหน้าที่คอยอํานวยความสะดวกด้านการจราจร
โดยแขวงทางหลวงในพื้นที่เร่งให้ความช่วยเหลือดูแลประชาชนที่ได้รับผลกระทบจากสถานการณ์น้ําท่วม น้ําป่าไหลหลาก ดินสไลด์ พร้อมเร่งระบายน้ําและบํารุงรักษาเส้นทาง โดยบูรณาการร่วมกับหน่วยงานที่เกี่ยวข้อง เพื่อบรรเทาความเดือดร้อนของประชาชนและให้ประชาชนได้รับความสะดวกปลอดภัยจากการสัญจรโดยเร็วที่สุดอย่างต่อเนื่อง 24 ชั่วโมง
ทั้งนี้ ทล. ได้สั่งการให้ สํานักงานทางหลวง แขวงทางหลวง หมวดทางหลวงทั่วประเทศ เฝ้าระวัง และติดตามสถานการณ์อย่างใกล้ชิด หากมีพื้นที่ใดประสบปัญหา เจ้าหน้าที่จะเข้าพื้นที่เพื่อช่วยเหลือประชาชนที่ได้รับความเดือดร้อนทันที นอกจากนี้ ทล. ได้ติดตั้งป้ายเตือนและอุปกรณ์ความปลอดภัย อุปกรณ์นําทาง ในบริเวณทางหลวงที่ถูกน้ําท่วม พร้อมเฝ้าระวังสถานการณ์จนกว่าจะคลี่คลาย โดยขอให้ประชาชนผู้ใช้ทางโปรดใช้ความระมัดระวังในการเดินทาง ปฏิบัติตามป้ายเตือน ป้ายแนะนํา และคําแนะนําของเจ้าหน้าที่อย่างเคร่งครัด หากประชาชนต้องการสอบถามสภาพเส้นทาง สภาพการจราจร หรือ ต้องการความช่วยเหลือสามารถติดต่อ ได้ที่สํานักงานทางหลวง แขวงทางหลวง หมวดทางหลวงในพื้นที่ และสายด่วน ทล. 1586 (โทรฟรีทุกเครือข่ายตลอด 24 ชั่วโมง) และสามารถติดตามการรายงานสถานการณ์สภาพเส้นทางและเส้นทางเลี่ยงได้ที่ทวิตเตอร์กรมทางหลวง @prdoh1
รัฐบาลไทย-ข่าวทำเนียบรัฐบาล-ปลัดเกษตรฯ นำทีมลงพื้นที่จังหวัดสิงห์บุรี เร่งเยียวยาเกษตรกรที่ประสบภัยน้ำท่วม
วันพุธที่ 2 พฤศจิกายน 2565
ปลัดเกษตรฯ นําทีมลงพื้นที่จังหวัดสิงห์บุรี เร่งเยียวยาเกษตรกรที่ประสบภัยน้ําท่วม
ปลัดเกษตรฯ นําทีมลงพื้นที่จังหวัดสิงห์บุรี เร่งเยียวยาเกษตรกรที่ประสบภัยน้ําท่วม พร้อมยก “สวนศรีวิเชียร” นําร่องสวนเกษตรโคก หนอง นา โมเดล
นายประยูร อินสกุล ปลัดกระทรวงเกษตรและสหกรณ์ เปิดเผยภายหลังลงพื้นที่ตรวจเยี่ยมและให้กําลังใจเกษตรกร ที่ประสบอุทกภัยในพื้นที่จังหวัดสิงห์บุรี โดยมีนายปราโมทย์ ยาใจ อธิบดีกรมพัฒนาที่ดิน นายนวนิตย์ พลเคน รองอธิบดี กรมส่งเสริมการเกษตร และเจ้าหน้าที่หน่วยงานในสังกัดที่เกี่ยวข้อง ณ สวนศรีวิเชียร ตําบลทับยา อําเภออินทร์บุรี จังหวัดสิงห์บุรี ว่า จากสถานการณ์น้ําท่วมในพื้นที่จังหวัดสิงห์บุรี มีหลายอําเภอได้รับผลกระทบ โดยเฉพาะตําบลทับยา ได้รับผลกระทบอย่างหนัก มีเพียงสวนศรีวิเชียรแห่งเดียวที่สามารถรอดพ้นจากน้ําท่วมได้ เนื่องจากเป็นแปลงที่ใช้หลักการ ของโคก หนอง นา โมเดลในการทําเกษตร มีการขุดบ่อเพื่อสร้างแหล่งน้ําไว้ในพื้นที่สวน และใช้ดินจากการขุดบ่อมาเสริมเป็นคันกั้นน้ําบริเวณโดยรอบแปลง บนคันดินมีการปลูกไม้ยืนต้น อาทิ ต้นพยูง ต้นยางนา และเสริมระหว่างระยะด้วยต้นกล้วย เพื่อสร้างความชุ่มชื้นให้กับไม้ยืนต้น ประกอบกับมีการทําการเกษตรแบบผสมผสาน ปลูกข้าวเป็นหลักและแบ่งแปลงสําหรับปลูกไม้ผล อาทิ ส้มโอ ฝรั่ง ชมพู่ ผลไม้ตามฤดูกาล ทําให้เป็นเพียงสวนเดียวในพื้นที่ที่ยังสามารถทําการเกษตรต่อไปได้โดยไม่ถูกน้ําท่วม ซึ่งหลังจากนี้กระทรวงเกษตรฯ จะเข้ามาส่งเสริมและสนับสนุนปัจจัยต่างๆ เพื่อให้สวนศรีวิเชียรเป็นแปลงต้นแบบนําร่องสําหรับให้ผู้ที่สนใจเข้ามาเรียนรู้และนําไปปรับใช้ในอนาคต ขณะเดียวกัน ได้ถือโอกาสพบปะกับกลุ่มเกษตรกรในพื้นที่อําเภออินทร์บุรี รับทราบปัญหา ความต้องการต่างๆ รวมทั้งได้ให้กําลังใจ และได้นําสารบําบัดน้ําเสียและขจัดกลิ่นเหม็น พด.6 พันธ์ุมะนาว พันธ์ุกล้วย และเมล็ดพันธ์ุผัก มามอบให้กับเกษตรกรที่ได้รับผลกระทบจากปัญหาน้ําท่วมด้วย
“ดร.เฉลิมชัย ศรีอ่อน รัฐมนตรีว่าการกระทรวงเกษตรฯ มีความเป็นห่วงพี่น้องเกษตรกรที่ได้รับผลจากสถานการณ์น้ําท่วม จึงได้สั่งการให้ทุกหน่วยงานในสังกัดกระทรวงเกษตรฯ เร่งลงพื้นที่ให้ความช่วยเหลือเกษตรกรที่ได้รับผลกระทบ โดยเฉพาะ ในพื้นที่ที่ยังมีน้ําท่วมขัง ให้เร่งเข้าไปบรรเทาความเดือดร้อนฌฉพาะหน้า และบริหารจัดการน้ําโดยเน้นลดผลกระทบให้มากที่สุด ส่วนพื้นที่ไหนที่น้ําเริ่มลดลงแล้ว ให้สํารวจความเสียหายและดําเนินการเยียวยาตามขั้นตอนให้เร็วที่สุด รวมถึงการสนับสนุนปัจจัยทางการเกษตรต่างๆ อาทิ พันธุ์พืช พันธุ์สัตว์ สารบํารุงดิน เพื่อช่วยลดต้นทุนให้กับเกษตรกร และช่วยให้เกษตรกรสามารถกลับมาทําการเกษตรได้โดยเร็ว” ปลัดเกษตรฯ กล่าว
นอกจากนี้ ปลัดกระทรวงเกษตรฯ พร้อมคณะผู้บริหารกระทรวงเกษตรฯ ได้เดินทางไปยังตําบลโพกรวม อําเภอเมืองสิงห์บุรี จังหวัดสิงห์บุรี เยี่ยมชมสวนจ่าเหน่งเกษตรอินทรีย์ เครือข่ายศูนย์เรียนรู้การเพิ่มประสิทธิภาพสินค้าเกษตร (ศพก.) โดยศูนย์ดังกล่าวมีการดําเนินงานที่สอดคล้องกับนโยบายของกระทรวงเกษตรฯ ในด้านของการส่งเสริมการเรียนรู้ การเพิ่มประสิทธิภาพการผลิตสินค้าเกษตร การยกระดับขีดความสามารถในการแข่งขันทางการเกษตร และการส่งเสริมเกษตรกรรมยั่งยืน มีจุดเด่นในการผลิตสินค้าเกษตรปลอดภัย ตามมาตรฐาน GAP เกษตรอินทรีย์และเกษตรอินทรีย์แบบมีส่วนร่วม (PSG) ตลอดจนการผลิตสินค้าเกษตรด้านพืชแบบครบวงจร ทั้งนี้ ศูนย์การเรียนรู้ดังกล่าวได้รับการสนับสนุนจากสํานักงานเกษตรจังหวัดสิงห์บุรี กรมส่งเสริมการเกษตร และหน่วยงานในสังกัดกระทรวงเกษตรและสหกรณ์
รัฐบาลไทย-ข่าวทำเนียบรัฐบาล-ครม. เคาะ 287 ลบ. จ่ายเงินชดเชย “เจ้าของเรือประมง” โครงการนำเรือประมงออกนอกระบบ ระยะที่ 2
วันจันทร์ที่ 26 กันยายน 2565
ครม. เคาะ 287 ลบ. จ่ายเงินชดเชย “เจ้าของเรือประมง” โครงการนําเรือประมงออกนอกระบบ ระยะที่ 2
.....
ที่ประชุม ครม. (20 ก.ย. 65) อนุมัติโครงการ “นําเรือประมงออกนอกระบบ” เพื่อการจัดการทรัพยากรประมงทะเลที่ยั่งยืน ระยะที่ 2 วงเงิน 287.18 ล้านบาท
.
ให้เป็นค่าชดเชยเยียวยาแก่ “เจ้าของเรือประมง” จํานวน 59 ลํา (ผ่านเกณฑ์) ที่ได้รับผลกระทบจากมาตรการแก้ไขปัญหาการทําประมงผิดกฎหมาย (IUU) เมื่อปี 58
.
โครงการนี้เป็น "โครงการต่อเนื่อง" จากระยะที่ 1 ซึ่งได้จ่ายเงินชดเชยเยียวยาให้กับเจ้าของเรือประมงแล้ว 305 ลํา จากทั้งหมด 570 ลํา ทั้งนี้ การจ่ายเงินชดเชยยังคงใช้เกณฑ์เดิม คือ แบ่งจ่าย 2 งวด
• งวดที่ 1 จ่ายเงินร้อยละ 30 ของจํานวนเงินค่าชดเชย เป็นค่าใช้จ่าย สําหรับการแยกชิ้นส่วนเรือหรือทําลายเรือประมง
• งวดที่ 2 จ่ายเงินร้อยละ 70 ของจํานวนเงินค่าชดเชย โดยจ่ายหลังจากเจ้าของเรือแยกชิ้นส่วนเสร็จหรือทําลายเรือประมงเรียบร้อยแล้ว
.
ผลสัมฤทธิ์ของโครงการนี้ คือ การที่ประเทศไทยสามารถบริหารจัดการเรือประมงให้มีจํานวนเหมาะสมกับปริมาณสัตว์น้ําได้ ลดความเสี่ยงที่จะเกิดการทําประมงผิดกฎหมายจากการใช้เรือประมงที่ไม่มีใบอนุญาตทําการประมงพาณิชย์
#ไทยคู่ฟ้า#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-เปิดลงทะเบียนเพื่อสวัสดิการแห่งรัฐ ปี 2565
วันจันทร์ที่ 5 กันยายน 2565
เปิดลงทะเบียนเพื่อสวัสดิการแห่งรัฐ ปี 2565
วันจันทร์ที่ 5 กันยายน 2565
ต่อจากนี้ไป ขอเชิญรับฟังไทยคู่ฟ้า ค่ะ
รัฐบาลดูแลผู้มีรายได้น้อยอย่างต่อเนื่อง โดยดําเนินโครงการลงทะเบียนเพื่อสวัสดิการแห่งรัฐ ปี 2565
เปิดรับลงทะเบียนตั้งแต่วันนี้ (5ก.ย.) – 19 ต.ค.2565 ผ่านทางเว็บไซต์ บัตรสวัสดิการแห่งรัฐ.mof.go.th หรือ
welfare.mof.go.th หรือ ลงทะเบียนด้วยตนเองที่หน่วยงานรับลงทะเบียน ได้แก่ สํานักงานคลังจังหวัด
ที่ว่าการอําเภอ สํานักงานเขตกรุงเทพมหานคร สํานักงานเมืองพัทยา ธนาคาร ธ.ก.ส. ออมสิน กรุงไทย
ทุกสาขาทั่วประเทศ ทั้งนี้ ผู้มีบัตรสวัสดิการแห่งรัฐอยู่แล้วจะต้องลงทะเบียนใหม่เช่นกัน
เพื่อปรับปรุงฐานข้อมูลผู้มีรายได้น้อยให้เป็นปัจจุบันและคัดกรองคุณสมบัติผู้ร่วมโครงการให้ละเอียดรัดกุมมาก
ขึ้น เพิ่มประสิทธิภาพในการจัดสรรสวัสดิการให้แก่ประชาชนอย่างเหมาะสม ทั่วถึง และเป็นธรรม
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-สำนักงานปลัด ก.อุตฯ จัดงานสัมมนาเชิงปฏิบัติการ เรื่อง การบูรณาการและขับเคลื่อนยุทธศาสตร์ สู่อุตสาหกรรมยุคใหม่ให้เติบโตอย่างยั่งยืน
วันเสาร์ที่ 24 กันยายน 2565
สํานักงานปลัด ก.อุตฯ จัดงานสัมมนาเชิงปฏิบัติการ เรื่อง การบูรณาการและขับเคลื่อนยุทธศาสตร์ สู่อุตสาหกรรมยุคใหม่ให้เติบโตอย่างยั่งยืน
สํานักงานปลัด ก.อุตฯ จัดงานสัมมนาเชิงปฏิบัติการ เรื่อง การบูรณาการและขับเคลื่อนยุทธศาสตร์ สู่อุตสาหกรรมยุคใหม่ให้เติบโตอย่างยั่งยืน
จังหวัดชลบุรี : วันนี้ (23 กันยายน 2565) นายกอบชัย สังสิทธิสวัสดิ์ ปลัดกระทรวงอุตสาหกรรม เป็นประธานเปิดการสัมมนาเชิงปฏิบัติการ เรื่อง การบูรณาการและขับเคลื่อนยุทธศาสตร์ สู่อุตสาหกรรมยุคใหม่ให้เติบโตอย่างยั่งยืน จัดโดยกองยุทธศาสตร์และแผนงาน สํานักงานปลัดกระทรวงอุตสาหกรรม โดยมีนายเดชา จาตุธนานันท์ ผู้ตรวจราชการกระทรวงอุตสาหกรรม นายเศรษฐรัชต์ เลือดสกุล ผู้ช่วยปลัดกระทรวงอุตสาหกรรม นายนฤบดินทร์ วุฒิวรรณ ผู้อํานวยการกองยุทธศาสตร์และแผนงาน สํานักงานปลัดกระทรวงอุตสาหกรรม และผู้เข้าร่วมสัมมนาจากหน่วยงานสํานักงานปลัดกระทรวงอุตสาหกรรม ส่วนกลางและส่วนภูมิภาคกว่า 170 ท่าน ณ บางแสน เฮอริเทจ
สําหรับการสัมมนาในวันนี้ จัดขึ้นระหว่างวันที่ 22-24 กันยายน 2565 มีวัตถุประสงค์เพื่อสร้างความรู้ ความเข้าใจในด้านยุทธศาสตร์ แนวทางการพัฒนา ตัวชี้วัด และผลักดันให้เกิดการดําเนินงานผ่านโครงการต่าง ๆ ให้เป็นรูปธรรม ส่งผลทําให้เกิดการเชื่อมโยงการทํางานให้สามารถพัฒนาอุตสาหกรรมในทิศทางเดียวกันมุ่งไปสู่การพัฒนาอย่างยั่งยืน และสอดคล้องกับบริบทที่เปลี่ยนแปลงไปมากขึ้น ซึ่งสํานักงานปลัดกระทรวงอุตสาหกรรมมีพันธกิจในการขับเคลื่อนและบูรณาการนโยบายและมาตรการต่าง ๆ เพื่อยกระดับอุตสาหกรรมไทยสู่อุตสาหกรรม 4.0 โดยส่งเสริม กํากับ ดูแล พัฒนาศักยภาพของภาคอุตสาหกรรมไทยให้สามารถแข่งขันได้และอยู่ร่วมกับสังคมและชุมชนได้อย่างยั่งยืน ประกอบกับการบูรณาการการดําเนินงานหน่วยงานภายในและภายนอกกระทรวงเพื่อให้บรรลุผลสัมฤทธิ์ตามเป้าหมายในการส่งเสริมและพัฒนาอุตสาหกรรม
รัฐบาลไทย-ข่าวทำเนียบรัฐบาล-ครม. ไฟเขียว ตั้งกองทุนพัฒนาวิสาหกิจ ยกระดับประสิทธิภาพ - เพิ่มช่องทางเข้าถึงแหล่งทุนให้ SMEs อุตสาหกรรมเป้าหมาย
วันอังคารที่ 25 ตุลาคม 2565
ครม. ไฟเขียว ตั้งกองทุนพัฒนาวิสาหกิจ ยกระดับประสิทธิภาพ - เพิ่มช่องทางเข้าถึงแหล่งทุนให้ SMEs อุตสาหกรรมเป้าหมาย
.....
ที่ประชุม ครม. (18 ต.ค. 65) อนุมัติตั้งกองทุนพัฒนาวิสาหกิจ เพื่อยกระดับการดําเนินงานของของกองทุนพัฒนาเอสเอ็มอีตามแนวประชารัฐ (เดิม) ให้มีประสิทธิภาพและคล่องตัวมากยิ่งขึ้น เน้นส่งเสริมสนับสนุนให้ความช่วยเหลือด้านเงินทุนและเพิ่มช่องทางเข้าถึงแหล่งเงินทุนให้กับวิสาหกิจที่มีศักยภาพ โดยเฉพาะผู้ประกอบการ SMEs ในอุตสาหกรรมเป้าหมาย และเป็นนิติบุคคลที่ไม่ใช่คนต่างด้าว เพื่อเพิ่มประสิทธิภาพและขีดความสามารถของผู้ประกอบการ
.
นอกจากนี้ ยังมุ่งเน้นการพัฒนาด้านมาตรฐาน การเพิ่มผลิตภาพและนวัตกรรมของผู้ประกอบการวิสาหกิจขนาดกลางและขนาดย่อมที่เป็นนิติบุคคลที่ประกอบกิจการ 10 อุตสาหกรรมเป้าหมาย (10 S-Curve) รวมถึงอุตสาหกรรมเป้าหมายตามนโยบายของรัฐบาลที่จะเกิดขึ้นในอนาคต
#ไทยคู่ฟ้า#สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-ไทยส่งมอบวัคซีนไฟเซอร์ให้ประเทศเมียนมาฉีดเด็กอายุ 5-11 ปี ช่วยลดความเสี่ยงป่วยรุนแรงและเสียชีวิตในเด็ก
วันเสาร์ที่ 22 ตุลาคม 2565
ไทยส่งมอบวัคซีนไฟเซอร์ให้ประเทศเมียนมาฉีดเด็กอายุ 5-11 ปี ช่วยลดความเสี่ยงป่วยรุนแรงและเสียชีวิตในเด็ก
กระทรวงสาธารณสุข ร่วมกับกระทรวงการต่างประเทศและสถานเอกอัครราชทูตไทย ณ กรุงย่างกุ้ง ส่งมอบวัคซีนป้องกันโควิด 19 ไฟเซอร์ ฝาสีส้ม จํานวน 100,000 โดส พร้อมอุปกรณ์ฉีดวัคซีน มูลค่ามากกว่า 50 ล้านบาท ให้กับประเทศเมียนมา
กระทรวงสาธารณสุข ร่วมกับกระทรวงการต่างประเทศและสถานเอกอัครราชทูตไทย ณ กรุงย่างกุ้ง ส่งมอบวัคซีนป้องกันโควิด 19 ไฟเซอร์ ฝาสีส้ม จํานวน 100,000 โดส พร้อมอุปกรณ์ฉีดวัคซีน มูลค่ามากกว่า 50 ล้านบาท ให้กับประเทศเมียนมา เพื่อฉีดให้กับเด็กอายุ 5 - 11 ปี ช่วยลดความเสี่ยงต่อการป่วยรุนแรงและเสียชีวิต
วันนี้ (22 ตุลาคม 2565) นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข กล่าวว่า เมื่อวานนี้ ประเทศไทยได้ส่งมอบวัคซีนโควิด 19 ไฟเซอร์ฝาสีส้ม สําหรับเด็กอายุ 5 - 11 ปี จํานวน 100,000 โดส พร้อมอุปกรณ์ฉีดวัคซีน มูลค่ากว่า 50 ล้านบาท ให้กับประเทศเมียนมา เป็นที่เรียบร้อย ซึ่งเป็นผลสืบเนื่องมาจากความร่วมมืออย่างต่อเนื่องด้านการสาธารณสุขระหว่างประเทศไทยกับประเทศเพื่อนบ้าน และประเทศสมาชิกประเทศอาเซียนเพื่อการรับมือกับการระบาดโควิด 19 โดยล่าสุดเมื่อครั้งที่รัฐมนตรีว่าการกระทรวงสาธารณสุขเมียนมา เดินทางมาร่วมในพิธีเปิดสํานักงานเลขาธิการศูนย์อาเซียนด้านการรับมือกับภาวะฉุกเฉินทางสาธารณสุขและโรคอุบัติใหม่ (ASEAN Centre for Public Health Emergencies and Emerging Diseases: ACPHEED) เมื่อวันที่ 26 สิงหาคม 2565 ณ กรุงเทพมหานคร ได้มีการหารือถึงความต้องการวัคซีนโควิด 19 เพื่อปกป้องสุขภาพเด็กวัยเรียนจากโควิด 19 ซึ่งเด็กในวัยนี้มีโอกาสติดโควิดได้ง่าย แต่วัคซีนสามารถลดความเสี่ยงต่อการป่วยรุนแรงและเสียชีวิตได้ โดยไทยมีวัคซีนไฟเซอร์ฝาสีส้ม สําหรับฉีดเด็กอายุ 5 - 11 ปีเพียงพอและแบ่งปันให้ได้
สําหรับการส่งมอบวัคซีนครั้งนี้ได้รับการอนุมัติจากคณะรัฐมนตรี และเป็นการทํางานร่วมกันของหลายฝ่าย อาทิ กระทรวงการต่างประเทศ สถานเอกอัครราชทูตไทย ณ กรุงย่างกุ้ง กรมควบคุมโรค กระทรวงสาธารณสุข และ บริษัท ซิลลิค ฟาร์มา จํากัด โดยเป็นการบริจาควัคซีนผ่านสภากาชาดเมียนมาดังเช่นครั้งที่ผ่านมา ทั้งนี้ ประเทศไทยเคยบริจาควัคซีนโควิด 19 ให้กับประเทศเมียนมาแล้ว 2 ครั้ง เป็นวัคซีนแอสตร้าเซนเนก้า รวม 1 ล้านโดส
************************************************** 22 ตุลาคม 2565
รัฐบาลไทย-ข่าวทำเนียบรัฐบาล-'พล.อ.ประวิตร' กำชับ 'ตรีนุช' ติดตามกรณีนักเรียนชายล่วงละเมิดทางเพศนักเรียนหญิงภายในหอพักโรงเรียน ด้าน รมว.ศึกษาธิการ เตรียมลงพื้นที่เพชรบูรณ์  ติดตามความคืบหน้ากับผู้เกี่ยวข้อง
วันเสาร์ที่ 24 กันยายน 2565
'พล.อ.ประวิตร' กําชับ 'ตรีนุช' ติดตามกรณีนักเรียนชายล่วงละเมิดทางเพศนักเรียนหญิงภายในหอพักโรงเรียน ด้าน รมว.ศึกษาธิการ เตรียมลงพื้นที่เพชรบูรณ์  ติดตามความคืบหน้ากับผู้เกี่ยวข้อง
'พล.อ.ประวิตร' กําชับ 'ตรีนุช' ติดตามกรณีนักเรียนชายล่วงละเมิดทางเพศนักเรียนหญิงภายในหอพักโรงเรียน ด้าน รมว.ศึกษาธิการ เตรียมลงพื้นที่เพชรบูรณ์  ติดตามความคืบหน้ากับผู้เกี่ยวข้องด้วยตนเอง
วันที่ 24 กันยายน 2565 น.ส.ทิพานัน ศิริชนะรองโฆษกประจําสํานักนายกรัฐมนตรี เปิดเผยว่าพล.อ. ประวิตร วงษ์สุวรรณ รองนายกรัฐมนตรีรักษาราชการแทนนายกรัฐมนตรี ห่วงใยกรณีมีนักเรียนโรงเรียนแห่งหนึ่งในพื้นที่จังหวัดเพชรบูรณ์ถูกนักเรียนชายโรงเรียนเดียวกันบุกล่วงละเมิดทางเพศภายในหอพักหญิงที่ผ่านมา เห็นว่าเป็นการกระทําที่อุกอาจภายในสถานศึกษา จึงต้องการให้กรณีดังกล่าวเกิดความ ยุติธรรมกับผู้เสียหาย มีการดําเนินคดีอย่างตรงไปตรงมาและดําเนินการกับผู้เกี่ยวข้องอย่างเด็ดขาด รวมทั้งมีมาตรการดูแลอย่างเหมาะสม
น.ส.ทิพานัน กล่าวว่า ตามที่ พล.อ.ประวิตร เตรียมลงพื้นที่จ.เพชรบูรณ์ ในวันอาทิตย์ที่ 25 กันยายน 2565 นี้ เพื่อตรวจราชการต่างๆ นั้น จะมี น.ส.ตรีนุช เทียนทอง รัฐมนตรีว่าการกระทรวงศึกษาธิการ ติดตามคณะเดินทางตรวจราชการด้านการศึกษาด้วย ในการนี้ น.ส.ตรีนุช เมื่อลงพื้นที่แล้ว ก็จะติดตามความคืบหน้ากรณีดังกล่าวจากผู้เกี่ยวข้องด้วยตนเองด้วย เพื่อให้ผู้เสียหายและทุกฝ่ายเกิดความเชื่อมั่น ว่าหนึ่งในความปลอดภัยของสถานศึกษาและเชื่อมั่นว่ารัฐบาลพร้อมอํานวยความปลอดภัยและยุติธรรมให้กับเยาวชน รวมถึงพี่น้องประชาชน ในทุกพื้นที่
รัฐบาลไทย-ข่าวทำเนียบรัฐบาล-รัฐบาลยินดี ความร่วมมือระหว่างสองภูมิภาค EU และ ASEAN ด้านความยั่งยืน ก้าวหน้าไปอีกขั้น ตอกย้ำความเป็นหุ้นส่วนทางยุทธศาสตร์ระหว่างกัน
วันเสาร์ที่ 1 ตุลาคม 2565
รัฐบาลยินดี ความร่วมมือระหว่างสองภูมิภาค EU และ ASEAN ด้านความยั่งยืน ก้าวหน้าไปอีกขั้น ตอกย้ําความเป็นหุ้นส่วนทางยุทธศาสตร์ระหว่างกัน
รัฐบาลยินดี ความร่วมมือระหว่างสองภูมิภาค EU และ ASEAN ด้านความยั่งยืน ก้าวหน้าไปอีกขั้น ตอกย้ําความเป็นหุ้นส่วนทางยุทธศาสตร์ระหว่างกัน
นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี กล่าวว่า สมาคมประชาชาติแห่งเอเชียตะวันออกเฉียงใต้ (ASEAN) และสหภาพยุโรป (EU) ร่วมเปิดตัวสํานักงานเลขาธิการ “ASEAN Circular Economy (CE) Stakeholder Platform ที่กรุงเทพฯ ประเทศไทย เพื่อสนับสนุนภูมิภาคอาเซียนให้เกิดการบริโภคและการผลิตที่ยั่งยืน และเร่งการเปลี่ยนผ่านสู่เศรษฐกิจหมุนเวียน
โฆษกประจําสํานักนายกรัฐมนตรี เปิดเผยว่าสํานักงานดังกล่าวจะเป็นเวทีสําหรับการแบ่งปันความรู้ และกลไกการเจรจา ที่ทุกภาคส่วนสามารถแบ่งปันแนวปฏิบัติที่ดี ประเมินโอกาส และอุปสรรคต่อการเปลี่ยนแปลงไปสู่การปฏิบัติแบบหมุนเวียนมากยิ่งขึ้นในภูมิภาคอาเซียน นอกจากนี้ ความร่วมมือในการเปิดสํานักงานดังกล่าวยังช่วยกระชับความเป็นหุ้นส่วนทางยุทธศาสตร์ (strategic partnership) ระหว่างสหภาพยุโรปและอาเซียน โดยการมีส่วนสนับสนุนเป้าหมายร่วมกันของทั้งสองภูมิภาคในการเร่งดําเนินการเพื่อบรรลุเป้าหมายการพัฒนาที่ยั่งยืน SDGs 12 ว่าด้วยการบริโภคและการผลิตที่ยั่งยืน
โดยสํานักงานดังกล่าวจะเป็นเครื่องมือ ที่จะช่วยเร่งการประยุกต์แนวทางปฏิบัติที่เป็นเลิศอย่างเป็นระบบสําหรับเศรษฐกิจหมุนเวียนในภูมิภาค ด้วยความร่วมมือของประเทศสมาชิกอาเซียนและพันธมิตร เช่น สหภาพยุโรป ก็จะสามารถใช้ประโยชน์จากความสามารถที่จําเป็นในการขับเคลื่อนเศรษฐกิจหมุนเวียนของภูมิภาคให้เดินหน้าอย่างยั่งยืนร่วมกันได้
“ASEAN และ EU ถือเป็นสองภูมิภาคที่มีการรวมตัวขั้นสูง และถือเป็นโอกาสที่ดีในการสร้างศักยภาพจากการเรียนรู้ประสบการณ์และแนวทางปฏิบัติของกันและกัน ซึ่งหากคํานึงถึงความท้าทายในปัจจุบันที่โลกกําลังเผชิญ และจะต้องเผชิญร่วมกันในอนาคต การจัดตั้งสํานักงานดังกล่าวจะช่วยขับเคลื่อนการดําเนินการให้เห็นผลสําเร็จเป็นรูปธรรมได้อย่างรอบด้าน ทั้งการรักษา และอนุรักษ์สิ่งแวดล้อมอย่างยั่งยืน เร่งขับเคลื่อนเปลี่ยนผ่านสู่ระบบเศรษฐกิจหมุนเวียน” นายอนุชา ฯ กล่าว
รัฐบาลไทย-ข่าวทำเนียบรัฐบาล-ก.แรงงาน จับมือปูนซีเมนต์นครหลวง หนุนฝึกช่างก่อสร้างเสริมการลงทุนโครงสร้างพื้นฐาน
วันอังคารที่ 30 สิงหาคม 2565
ก.แรงงาน จับมือปูนซีเมนต์นครหลวง หนุนฝึกช่างก่อสร้างเสริมการลงทุนโครงสร้างพื้นฐาน
กระทรวงแรงงาน โดยกรมพัฒนาฝีมือแรงงาน จับมือกับบริษัท ปูนซีเมนต์นครหลวง จํากัด (มหาชน) เร่งฝึกทักษะช่างก่อสร้างปี 66 อีก 700 คน สนับสนุนปูน 100 ตันมูลค่ากว่า 200,000 บาท
รัฐบาลไทย-ข่าวทำเนียบรัฐบาล-นายกฯ กล่าวเนื่องในวันสังคมสงเคราะห์แห่งชาติและวันอาสาสมัครไทย 21 ตุลาคม 2565 น้อมรำลึกในพระมหากรุณาธิคุณ ของสมเด็จพระศรีนครินทราบรมราชชนนี
วันศุกร์ที่ 21 ตุลาคม 2565
นายกฯ กล่าวเนื่องในวันสังคมสงเคราะห์แห่งชาติและวันอาสาสมัครไทย 21 ตุลาคม 2565 น้อมรําลึกในพระมหากรุณาธิคุณ ของสมเด็จพระศรีนครินทราบรมราชชนนี
นายกฯ กล่าวเนื่องในวันสังคมสงเคราะห์แห่งชาติและวันอาสาสมัครไทย 21 ตุลาคม 2565 น้อมรําลึกในพระมหากรุณาธิคุณ ของสมเด็จพระศรีนครินทราบรมราชชนนี ชื่นชมอาสาสมัครทุกคนที่ปฏิบัติภารกิจด้านการสังคมสงเคราะห์ อุทิศตนเพื่อส่วนรวม
วันนี้ (21 ตุลาคม 2565) นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่ากระทรวงกลาโหม กล่าวเนื่องในโอกาส “วันสังคมสงเคราะห์แห่งชาติและวันอาสาสมัครไทย” ประจําปี 2565 ซึ่งตรงกับวันที่ 21 ตุลาคม ของทุกปี และเป็นวันคล้ายวันพระราชสมภพของสมเด็จพระศรีนครินทราบรมราชชนนี เพื่อเป็นขวัญและกําลังใจแก่อาสาสมัครดีเด่นและองค์การที่มีกิจกรรมทางสังคมดีเด่น ผ่านทางเว็บไซต์กระทรวงการพัฒนาสังคมและความมั่นคงของมนุษย์ เว็บไซต์กรมพัฒนาสังคมและสวัสดิการ ตลอดจนช่องทางประชาสัมพันธ์ต่าง ๆ ดังนี้
นายกรัฐมนตรีกล่าวว่า เนื่องในโอกาส “วันสังคมสงเคราะห์แห่งชาติและวันอาสาสมัครไทย” วันที่ 21 ตุลาคม 2565 ซึ่งตรงกับวันคล้ายวันพระราชสมภพของสมเด็จพระศรีนครินทราบรมราชชนนี นายกรัฐมนตรีรู้สึกยินดีและเป็นเกียรติอย่างยิ่งที่ได้ร่วมกับทุกคนและองค์การ น้อมรําลึกในพระมหากรุณาธิคุณของสมเด็จพระศรีนครินทราบรมราชชนนี ที่ทรงปฏิบัติพระราชกรณียกิจด้านการสังคมสงเคราะห์นานัปการ ทั้งการพัฒนาสังคม สวัสดิการสังคม รวมถึงการส่งเสริมงานอาสาสมัคร ที่มีบทบาทในการช่วยเหลือและพัฒนาสังคมไทยตลอดมา
รัฐบาลให้ความสําคัญกับการพัฒนาคุณภาพชีวิตของประชาชน และมุ่งขับเคลื่อนการพัฒนาตามยุทธศาสตร์ชาติ ระยะ 20 ปี ด้วยการยกระดับหลักประกันทางสังคมที่ครอบคลุมและเหมาะสมกับคนทุกช่วงวัย ส่งเสริมให้ประชาชนเข้าถึงระบบการคุ้มครองทางสังคมที่มีคุณภาพอย่างทั่วถึง สนับสนุนการมีส่วนร่วมของทุกภาคส่วนในการเป็นอาสาสมัครเพื่อบําเพ็ญประโยชน์ในทุกมิติแก่ประชาชน สังคม และประเทศชาติ ทั้งในระดับบุคคล องค์กร และชุมชน โดยไม่ทิ้งใครไว้ข้างหลัง รวมทั้งสนับสนุนและเปิดโอกาสให้ประชาชนทั่วไปได้มีส่วนร่วมในการเป็นอาสาสมัคร เพื่อร่วมช่วยเหลือ บรรเทาความเดือดร้อนให้แก่ผู้ด้อยโอกาส กลุ่มผู้เปราะบาง และผู้อยู่ในสถานการณ์ยากลําบาก
นายกรัฐมนตรีแสดงความยินดีกับทุกคนที่ได้รับรางวัลเชิดชูเกียรติและประกาศเกียรติคุณ ประจําปี 2565 ในวันนี้ พร้อมชื่นชมอาสาสมัครทุกคนที่ได้ปฏิบัติภารกิจด้านการสังคมสงเคราะห์ โดยได้อุทิศตนเพื่อส่วนรวม แสดงให้เห็นถึงความเสียสละ ความมุ่งมั่นตั้งใจที่จะพัฒนาและทําคุณประโยชน์ให้แก่สังคม และขอบคุณทุกภาคส่วนที่ร่วมมือสร้างความเข้มแข็งในการเสริมสร้างศักยภาพให้แก่อาสาสมัคร ให้มีองค์ความรู้ สามารถปฏิบัติงานด้านการจัดสวัสดิการสังคมอย่างมีประสิทธิภาพยิ่งขึ้น รวมถึงการสร้างเครือข่ายอาสาสมัครในระดับพื้นที่จะเป็นพื้นฐานและพลังสําคัญในการพัฒนาสังคม ให้ประชาชนเข้าถึงสวัสดิการทางสังคมได้อย่างสะดวก เพื่อนําไปสู่สังคมที่ยั่งยืนต่อไป
ทั้งนี้ กระทรวงการพัฒนาสังคมและความมั่นคงของมนุษย์ กําหนดจัดงานวันสังคมสงเคราะห์แห่งชาติและวันอาสาสมัครไทย ประจําปี 2565 วันที่ 21 ตุลาคม 2565 ณ โรงแรมเซ็นทราบาย เซ็นทารา ศูนย์ราชการ และคอนเวนชันเซ็นเตอร์ แจ้งวัฒนะ กรุงเทพมหานคร
............................
รัฐบาลไทย-ข่าวทำเนียบรัฐบาล-ไอแบงก์ ปล่อยแคมเปญ “ไอแบงก์ ยืนหนึ่ง” ครอบคลุมสินเชื่อบ้าน
วันอังคารที่ 1 พฤศจิกายน 2565
ไอแบงก์ ปล่อยแคมเปญ “ไอแบงก์ ยืนหนึ่ง” ครอบคลุมสินเชื่อบ้าน
ไอแบงก์ออกแคมเปญยืนหนึ่ง สินเชื่อที่ครบเครื่องเรื่องที่อยู่อาศัย ไม่ว่าจะซื้อ ซ่อม สร้าง รีไฟแนนซ์ หรือ เปลี่ยนบ้านเป็นเงิน คิดอัตรากําไรต่ําพิเศษ เริ่มต้น 1.99% ต่อปี ให้วงเงินสูงสุด 20 ล้านบาท ผ่อนได้นานสูงสุด 35 ปี
ธนาคารอิสลามแห่งประเทศไทย (ไอแบงก์) ออกแคมเปญ ยืนหนึ่ง สินเชื่อที่ครบเครื่องเรื่องที่อยู่อาศัย ไม่ว่าจะซื้อ ซ่อม สร้าง รีไฟแนนซ์ หรือ เปลี่ยนบ้านเป็นเงิน คิดอัตรากําไรต่ําพิเศษ เริ่มต้น 1.99% ต่อปี ให้วงเงินสูงสุด 20 ล้านบาท ผ่อนได้นานสูงสุด 35 ปี พร้อมฟรีค่าประเมินและค่านิติกรรมสัญญา
ไอแบงก์ ออกแคมเปญ ยืนหนึ่ง นี้ เพื่อสานฝันให้คนอยากมีบ้าน หรือสําหรับผู้ที่ต้องการเปลี่ยนบ้านมาเป็นเงินมาเสริมสภาพคล่องในชีวิตประจําวัน หรือรีไฟแนนซ์สินเชื่อที่อยู่อาศัย บัตรเครดิต และสินเชื่อบุคคลจากสถาบันการเงินอื่นมายังไอแบงก์ โดยมีโครงการสินเชื่อที่เข้าร่วมแคมเปญดังนี้
ชื่อโครงการ วงเงินสูงสุด ระยะเวลาผ่อนชําระ
โครงการสินเชื่อรีไฟแนนซ์ที่อยู่อาศัย 20 ล้านบาท 35 ปี
โครงการสินเชื่อเพื่อที่อยู่อาศัย 20 ล้านบาท 35 ปี
โครงการสินเชื่อ Pre-Post Finance 20 ล้านบาท 35 ปี
โครงการสินเชื่อเพื่อซื้อบ้าน Developer 20 ล้านบาท 35 ปี
โครงการสินเชื่อบ้านชายแดนใต้ 5 ล้านบาท 35 ปี
โครงการสินเชื่อบ้านแลกเงิน 5 ล้านบาท 20 ปี
โครงการสินเชื่อ Top Up 3 ล้านบาท 20 ปี
ซึ่งทุกโครงการสินเชื่อคิดอัตรากําไรต่ําพิเศษ เริ่มต้น 1.99% ต่อปี (SPRL – 5.41% ปัจจุบัน SPRL = 7.4% ต่อปี) นาน 6 เดือน พร้อมฟรีค่าประเมินหลักประกันเต็มจํานวน (โดยให้ลูกค้าสํารองจ่ายก่อนและขอชดเชยหลังจากที่มีการเบิกใช้ กรณีโครงการ Pre-Post Finance ลูกค้าไม่ต้องสํารองจ่ายเนื่องจากธนาคารเป็นผู้สนับสนุนการประเมินแล้ว) และฟรีค่าธรรมเนียมนิติกรรมสัญญาอีกด้วย
พิเศษ ลูกค้ามุสลิมทั่วประเทศที่ยื่นขอสินเชื่อกับแคมเปญนี้ ตั้งแต่วันนี้ ถึง 15 ธันวาคม 2565 และเบิกใช้สินเชื่อภายในวันที่ 28 กุมภาพันธ์ 2566 รับของรางวัล "ไอแบงก์ กู๊ด กิ๊ฟเซ็ท" (เซ็ทละหมาดสําหรับพกพาเวลาเดินทาง) โดยมีประเภทและวงเงินสินเชื่อที่เบิกใช้ดังนี้
- สินเชื่อที่อยู่อาศัย วงเงินตั้งแต่ 1,000,000 บาทขึ้นไป
- สินเชื่ออเนกประสงค์ (มีหลักประกัน) วงเงินตั้งแต่ 300,000 บาทขึ้นไป
- สินเชื่ออเนกประสงค์ (ไม่มีหลักประกัน) สําหรับ MOU ลูกค้ามุสลิมที่เป็นหน่วยงานทั่วไป วงเงินตั้งแต่ 200,000 บาทขึ้นไป สําหรับ MOU หน่วยงานโรงเรียนสอนศาสนาอิสลาม วงเงินตั้งแต่ 50,000 บาทขึ้นไป
ผู้สนใจสามารถติดต่อขอใช้บริการได้ที่ ไอแบงก์ ทุกสาขาใกล้บ้านท่าน ตั้งแต่วันที่ 1 พฤศจิกายน 2565 ถึง 28 กุมภาพันธ์ 2566 สอบถามข้อมูลเพิ่มเติมได้ที่ iBank Call Center 1302 หรือ แชททาง Messenger : Islamic Bank of Thailand - ibank (@ibank.th) และ Line : iBank 4 all (@ibank)
รัฐบาลไทย-ข่าวทำเนียบรัฐบาล-R&I คงอันดับความน่าเชื่อถือเศรษฐกิจไทยมีเสถียรภาพ และบริหารจัดการทางการคลังอย่างรอบคอบ
วันอังคารที่ 30 สิงหาคม 2565
R&I คงอันดับความน่าเชื่อถือเศรษฐกิจไทยมีเสถียรภาพ และบริหารจัดการทางการคลังอย่างรอบคอบ
.....
บริษัท Rating and Investment Information, Inc. หรือ R&I ซึ่งเป็นบริษัทจัดอันดับความน่าเชื่อถือรายใหญ่ของญี่ปุ่น เผยแพร่ประกาศคงอันดับความน่าเชื่อถือของประเทศไทย (Sovereign Credit Rating) อยู่ที่ A- และคงมุมมองความน่าเชื่อถือของประเทศไทย (Outlook) อยู่ในระดับมีเสถียรภาพ (Stable Outlook)
.
แม้ว่าการระบาดของโรคโควิด-19 จะส่งผลกระทบรุนแรงต่อเศรษฐกิจไทย โดยเฉพาะด้านการท่องเที่ยว แต่รัฐบาลได้ดําเนินมาตรการเพื่อกระตุ้นเศรษฐกิจและผลักดันให้เกิดการลงทุนจากต่างประเทศ ส่งผลให้เศรษฐกิจไทยและการบริโภคเริ่มฟื้นตัว โดยภาคการท่องเที่ยวจะเป็นปัจจัยสําคัญขับเคลื่อนเศรษฐกิจไทยให้ฟื้นตัวอย่างเต็มที่
.
R&I ยังเชื่อมั่นว่า รัฐบาลยังคงรักษาเสถียรภาพทางการคลังและใส่ใจต่อภาระหนี้สาธารณะ (Debt Burden) ภายใต้ พ.ร.บ.วินัยการเงินการคลังของรัฐ พ.ศ. 2561 ในระดับที่เหมาะสม เนื่องจากมีการบริหารจัดการทางการคลังอย่างรอบคอบ
.
เหตุผลเพราะ มีการดําเนินมาตรการเชิงรุกในการพัฒนาอุตสาหกรรมที่มีมูลค่าเพิ่มสูงและการพัฒนาเขตเศรษฐกิจพิเศษภาคตะวันออก (EEC) ,การลงทุนโครงสร้างพื้นฐานอย่างต่อเนื่อง เพื่อกระตุ้นเศรษฐกิจและผลักดันให้เกิดการลงทุนจากต่างประเทศ ซึ่งจะส่งผลให้ประเทศมีศักยภาพในการเจริญเติบโตทางเศรษฐกิจในระยะยาว
.
อ้างอิงจากhttps://www.r-i.co.jp/.../news_release_cfp_20220825...
#ไทยคู่ฟ้า#ร่วมต้านโควิด19
-------------------